**Dragi učenec/ka!**

Kot večkrat povedano, je snov, ki je trenutno v obravnavi (vijolično poglavje) najtežja snov do sedaj. Je politično obarvana, kompleksna. **Da morda razjasnim, kakšno tegobo, pri tem predvidevam, da ste nekaj naporov namenili tudi za zgodovino, kakšno neznanko.**

1. **ABSOLUTIZEM- oblika vladavine, ki se prične v 16. stoletju v Franciji in se razširi skoraj po celi Evropi (niso bile vse države takšne, VB že ne)**
* Vladar odloča o vsem. Meni da je dar od Boga. (To smo vsi!!)
* Seveda ne more vseh svojih idej zapisati sam in jih spraviti v pogon. Zato rabi uradnike, ki jih vzame med meščani. Kaj pa je s plemiči? Ja nič. Oni so pa odveč. Kralj jih zaposli z zabavami. S tem namenom zgradi velik dvorec Versailles. Ta nudi zavetje kar 10.000 ljudem. S tem plemiči ne razmišljajo o politiki.
* Kralj se opre tudi na vojsko (če ima kdo kakšne ideje o uporu), Cerkev in policijo.
* Država pa mora imeti tudi dovolj davkov, da vse to gladko teče. Francoz Ludvik XIV. Je menil, da je bogastvo države v trgovini in obrti (**merkantilizem**).
1. **RAZSVETLJENSTVO-idejno gibanje o enakosti in svobodi vseh ljudi, ki izvira iz Francije (17. stoletje).** To ni imelo na začetku velike podpore v glede na to, da so bili ljudje takrat razdeljeni na svobodne (plemiči, duhovščina, meščani -10-20%) in nesvobodne (kmetje -80-90%)=F**EVDALIZEM.** Utečenega sistema pa kar niso mogli čez noč spremeniti. Najprej so se navezali na znanosti. Začeli so natančno preučevati in so sklepali glede na dokaze. Po domače, so uporabljali kmečko pamet.
2. **RAZSVETLJENI ABSOLUTISTI- določeni vladarji (Friderik Pruski, Katarina Velika, Marija Terezija, Jožef II.) so le doumeli, da ne moreš biti samo diktator in da ne more biti samo tako, ko reče vladar. Ugotovili so, da so zadovoljni ljudje bolj delavni. Zato so začeli uveljavljati reforme na vseh področjih. Marija Terezija je vodila veliko Avstrijsko cesarstvo (saj se še spomniš Friderikovega reka: »Avstrija ima končno možakarja na čelu, pa še ta je ženska.«). Med drugimi je vpeljala obvezno šolstvo za oba spola, uvedla babiško šolo (bila je mati 16. otrokom!!!, krompir, ukinili čarovniške procese itd..**
3. **FRANCOSKA REVOLUCIJA (1789-1799) to pa je čas, ko pa so razsvetljenci prišli na svoje.** Uveljavljala so se načela svobode, enakosti in bratstva. Francija postane prva država v Evropi, kjer fevdalizma in absolutizma ni več in ki prevzame obliko republike. Seveda si istega želi večina Evrope, žal še ne!! Kljub velikim pridobitvam, pa je Francija to revolucijo drago plačala. Trajala je 10 let. To pomeni, da je prišlo tako daleč, da so se ljudje med seboj začeli spopadati. Gordijski vozel je presekal šele Napoleon, ki je uvedel diktaturo in cesarstvo.
4. **DUNAJSKI KONGRES (1814-1815)** To je sestanek, na katerem so odločali, kakšna bo Evropa po Napoleonovem porazu. Zbrali so se vsi, ki so premagali Napoleona, Odločili so se, da obnovijo **absolutizem in fevdalizem. Da nihče ne bo mogel temu nasprotovati temu pa še cenzuro. V primeru, da bi se kdo uprl, pa je bila pripavljena vojaška zveza večih držav, sveta aliansa.**
5. **PREDMARČNA DOBA (1815-MAREC 1848)** To je obdobje, ko so ljudje uvideli, da je bolje ostati doma, se ukvarjati z družino in ne s politiko. V književnosti to soupada z romantiko.

Ostanite zdravi,

Učiteljica Polona